b'\n_START_ARTICLE_\nAkonkagva\n_START_SECTION_\nKopimai \xc4\xaf Akonkagv\xc4\x85\n_START_PARAGRAPH_\n\xc4\xae Akonkagv\xc4\x85 kopiama keliais mar\xc5\xa1rutais. Techni\xc5\xa1kai pats lengviausias yra vadinamasis \xc5\xa1iaurinis kelias, per Plaza De Mules bazin\xc4\x99 stovykl\xc4\x85. Antrasis tradicinis kopimas\xc2\xa0\xe2\x80\x93 per Glaciar de los Polacos (techninis kopimas). Galima lipti ne techniniu mar\xc5\xa1rutu per Plaza Argentina bazin\xc4\x99 stovykl\xc4\x85 (iki bazin\xc4\x97s stovyklos reikia eiti viena diena ilgiau nei einant per Plaza de Mules bazin\xc4\x99 stovykl\xc4\x85). Kopimas pietiniu \xc5\xa1laitu laikomas itin sunkiu. Palankiausias laikas kopimui yra nuo gruod\xc5\xbeio iki vasario m\xc4\x97nesio. Kopiant reikalingi leidimai, juos galima \xc4\xafsigyti Mendozoje, Akonkagvos parko direkcijoje. Leidim\xc5\xb3 kainos paprastai yra paskelbiamos lapkri\xc4\x8dio m\xc4\x97nes\xc4\xaf\xc2\xa0\xe2\x80\x93 beveik prasid\xc4\x97jus sezonui._NEWLINE_Pirmasis \xc4\xaf kaln\xc4\x85 1897\xc2\xa0m. sausio 14 d. \xc4\xafkop\xc4\x97 \xc5\xa1veicaras Mathias Zurbriggen.\n_START_SECTION_\nPavadinimo kilm\xc4\x97\n_START_PARAGRAPH_\nKalno pavadinimo kilm\xc4\x97 neai\xc5\xa1ki, grei\xc4\x8diausiai i\xc5\xa1 araukan\xc5\xb3 arba ke\xc4\x8duj\xc5\xb3 kalb\xc5\xb3 (reik\xc5\xa1m\xc4\x97 \xe2\x80\x9eakmeninis sargas\xe2\x80\x9c).'